Document ID: 32002R1437

Κανονισμός (ΕΚ) αριθ. 1437/2002 της Επιτροπής
της 6ης Αυγούστου 2002
για τη θέσπιση προσωρινών διατάξεων σχετικά με την ανακοίνωση των αιτήσεων πιστοποιητικών που προβλέπεται στον κανονισμό (ΕΚ) αριθ. 1961/2001 περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1961/2001 της Επιτροπής, της 8ης Οκτωβρίου 2001, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1176/2002(2), και ιδίως το άρθρο 7 παράγραφος 3 στοιχείο β),
Εκτιμώντας τα ακόλουθα:
(1) Με τον κανονισμό (ΕΚ) αριθ. 1961/2001 καθορίστηκαν οι λεπτομέρειες εφαρμογής των επιστροφών κατά την εξαγωγή στον τομέα των οπωροκηπευτικών. Το άρθρο 7 παράγραφος 3 στοιχείο β) του κανονισμού αυτού προβλέπει ότι αν η Πέμπτη είναι ημέρα αργίας της Επιτροπής, η τελευταία δύναται να τροποποιήσει προσωρινά την ημέρα της ανακοίνωσης των αιτήσεων πιστοποιητικών.
(2) Η Πέμπτη 15 Αυγούστου 2002 είναι αργία της Επιτροπής. Ως εκ τούτου, πρέπει να μεταφερθούν την Τετάρτη 14 Αυγούστου 2002 οι ανακοινώσεις σχετικά με τις αιτήσεις πιστοποιητικών που υποβάλλονται την Δευτέρα 12 και την Τρίτη 13 Αυγούστου 2002 και να αναβληθεί για την Δευτέρα 19 Αυγούστου 2002 η ανακοίνωση σχετικά με τις αιτήσεις πιστοποιητικών που υποβάλλονται την Τετάρτη 14 Αυγούστου 2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι προθεσμίες για τις ανακοινώσεις που καθορίζονται από το άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001 για την Πέμπτη 15 Αυγούστου και την Δευτέρα 19 Αυγούστου 2002 τροποποιούνται προσωρινά ως εξής:
1. Η ανακοίνωση των αιτήσεων πιστοποιητικών που υποβάλλονται την Δευτέρα 12 και την Τρίτη 13 Αυγούστου 2002 πρέπει να γίνει την Τετάρτη 14 Αυγούστου 2002, το αργότερο στις 12:00 (ώρα Βρυξελλών) αντί την Πέμπτη 15 Αυγούστου 2002.
2. Η ανακοίνωση των αιτήσεων πιστοποιητικών που υποβάλλονται από την Τετάρτη 14 έως την Κυριακή 18 Αυγούστου 2002 πρέπει να γίνει την Δευτέρα 19 Αυγούστου 2002, το αργότερο στις 12:00 (ώρα Βρυξελλών).
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Αυγούστου 2002.

Labels: 3
17